Marguerite van Eeden (gebore 6 Junie 1997) is 'n Suid-Afrikaanse aktrise, wat veral bekend is vir haar rol as Anita in die kykNET dramareeks, Sara se Geheim. Nadat sy aan die Hoër Meisieskool La Rochelle gematrikuleer het, het sy in 2017 haar drama-graad aan die Universiteit Stellenbosch behaal. Haar debuut op televisie was met die kykNET misdaadreeks, Die Byl, wat 'n fiktiewe weergawe van wyle Piet Byleveld se dossiere is. 2017 was 'n groot jaar vir Van Eeden toe sy die rol van Anita in die televisiereeks, Sara se Geheim, gekry het, asook 'n rol in die film Vaselinetjie. In Oktober 2017 het sy haar verskyning gemaak in Episode 3 van Seisoen 1, van die dramareeks op kykNET, Waterfront. In 2018 kry sy haar eerste volle rol in die televisiereeks Fynskrif. Van Eeden het in 2018 verloof geraak aan Danie du Toit van die musiekgroep Spoegwolf.